stanford-oval/wikipedia huggingface dataset:
סערון
הערות שוליים

↑  Bonaparte, Charles Lucien (1856). "Espèces nouvelles d'oiseaux d'Asie et d'Amérique, et tableaux paralléliques des Pélagiens ou Gaviae". Comptes Rendus Hebdomadaires des Séances de l'Académie des Sciences (בצרפתית). 42: 764–776 [768].
↑  Jobling, James A. (2010). The Helm Dictionary of Scientific Bird Names. London: Christopher Helm. p. 322. ISBN 978-1-4081-2501-4.
↑  Coues, Elliott (1866). "Critical review of the family Procellaridae: Part IV; Embracing the Aestrelateae and the Prioneae". Proceedings of the Academy of Natural Sciences of Philadelphia. 18: 134–172 [137].
↑  Mayr, Ernst; Cottrell, G. William, eds. (1979). Check-List of Birds of the World. Vol. 1 (2nd ed.). Cambridge, Massachusetts: Museum of Comparative Zoology. p. 65.
↑  Gill, Frank; Donsker, David; Rasmussen, Pamela, eds. (ביולי 2021). "Petrels, albatrosses". IOC World Bird List Version 11.2. International Ornithologists' Union. נבדק ב-23 בדצמבר 2021. {{cite web}}:  (עזרה)
↑  סערון אטלנטי, Pterodroma incerta, באתר הצפרות הישראלי
↑  ערד בן דוד, סערון צווארון, Pterodroma mollis, באתר הצפרות הישראלי
↑  ערד בן דוד, סערון לבן-חזה, Pterodroma feae, באתר הצפרות הישראלי
↑  Brooke, M.D.L.; Imber, M.; Rowe, G. (2000). "Occurrence of two surface-breeding species of Pterodroma on Round Island, Indian Ocean". Ibis. 142 (1): 154–158. doi:10.1111/j.1474-919X.2000.tb07700.x.
1 2  Jaramillo, Alvaro (ביולי 2013). "Proposal 582: Split Pterodroma heraldica and P. atrata from P. arminjoniana". South American Classification Committee, American Ornithologists' Union. נבדק ב-23 בדצמבר 2021. {{cite web}}:  (עזרה)
↑  Brown, Ruth M.; Jordan, William C. (2009). "Characterization of polymorphic microsatellite loci from Round Island petrels (Pterodroma arminjoniana) and their utility in other seabird species". Journal of Ornithology. 150 (4): 925–929. doi:10.1007/s10336-009-0411-5.
↑  Brown, R.M.; Jordan, W.C.; Faulkes, C.G.; Jones, C.G.; Bugoni, L.; Tatayah, V.; Palma, R.L.; Nichols, R.A. (2011). "Phylogenetic relationships in Pterodroma petrels are obscured by recent secondary contact and hybridization". PLOS ONE. 6 (5): e20350. Bibcode:2011PLoSO...620350B. doi:10.1371/journal.pone.0020350. PMC 3105042. PMID 21655247.
↑  Merton, Don; Bell, Mike (2003). "New seabird records from Round Island, Mauritius". Bulletin of the British Ornithologists' Club. 123: 212–215.
| --- | --- |
בקרת זהויות :  NLI: 987007546280405171
נתן גרינשטיין

| --- | --- |
אין תמונה חופשית
 לידה:  1877 קובנה, האימפריה הרוסית 
 פטירה:  1 בינואר 1944 (בגיל 67 בערך) חיפה, פלשתינה (א"י) 
 
נתן גרינשטיין (1877 - 1 בינואר 1944) פעיל ציוני וכימאי שנודע בהמצאת שיטה להפיכת אצטילן לאצטאלדהיד, שנקראה על שמו "שיטת גרינשטיין", שהייתה בשימוש תעשייתי נרחב במשך כ-50 שנה.
קורות חייו

גרינשטיין נולד בקובנה ולמד כימיה בקרלסרוהה, בין השאר אצל פריץ הבר. בתום לימודיו עבד עבור Chemische Fabrik Griesheim-Elektron בפרנקפורט, שלימים הייתה חלק מהאיחוד שיצר את קונצרן אי גה פארבן. בשנת 1907 הוא פרסם מאמר עם חוקר בשם בהרן על ניסויים שהראו ש-V2O5 הוא זרז חמצון מאוד יעיל להפיכת אתנול מעורב באוויר לאצטאלדהיד ולחומצה אצטית.
בשנת 1910 הוא המציא שיטה להפיכת אצטילן לאצטאלדהיד בעזרת כספית כזרז. השיטה הוכנסה לייצור תעשייתי בשנת 1916, והייתה השיטה הראשית לייצור אצטאלדהיד במשך כ-50 שנה. שיטה זאת סנתזה את האצטאלדהיד וייתרה את הצורך לפרק אותו מתפוחי אדמה. סביב השיטה התפתחה בגרמניה תעשייה כימית ענפה שייצרה חומצה אצטית, אנהידריד אצטי, אצטון וחומרים נוספים מאצטאלדהיד. בכתבה בעיתון בתחילת 1920 נמנתה עבודתו עם אלו של פריץ הבר והיינריך קארו כאחראיות להתפתחות של התעשייה הכימית הגרמנית לאחר מלחמת העולם הראשונה.
בשנת 1913 הגיש גרינשטיין בקשת פטנט שהייתה הראשונה להציג שיטה לייצור חומצה אצטית ישירות מאצטילן ללא הזדקקות לייצור אצטאלדהיד בשלב ביניים. השיטה מבוססת על תגובה של אצטילן, חמצן ומים בתוספת של כספית כזרז ומבוצעת בנוכחות של חומצה אצטית.
במחצית השנייה של שנות העשרה של המאה ה-20 הוא הסתכסך עם קונצרן אי גה פארבן וניהל עמו משפט שסוקר בהרחבה בעיתונות בגרמניה, על תקפות הפטנט שלו והיותו הראשון שהמציא את "שיטת גרינשטיין".
במקביל לעבודתו הכימית היה חבר מועצת הקהילה היהודית בפרנקפורט ונשיא סניף ההסתדרות הציונית בפרנקפורט. עוד קודם לכן היה פעיל ציוני בקניגסברג. בשנת 1925 ביקר בארץ ישראל כדי להשתתף בטקס פתיחת האוניברסיטה העברית. במרץ 1934 עלה לארץ ישראל והשתקע בחיפה, בה המשיך במחקריו בכימיה במטרה לפתח בארץ ישראל תעשייה כימית. הוא המציא שיטה לטיהור אלומיניום גופרתי, שהיוותה בסיס להקמת חברת "תעשיות כימיות חיפה". באותה תקופה הוא גם המציא שיטה לייצור תחמוצת ברזל. הוא נפטר במוצאי שבת, 1 בינואר 1944 בחיפה. הותיר אחריו בן ובת, מרים, שהייתה נשואה לשמואל סמבורסקי. מותו הפתאומי הביא להפסקת עבודתו המדעית, והפטנטים שלו פקעו בהיעדר מי שישלם עבורם דמי חידוש. במלאת שנה לפטירתו תרמה אלמנתו את ספרייתו לספרית הטכניון.
עבודתו המדעית

גרינשטיין קיבל מספר פטנטים הנוגעים לתהליכי ייצור חומצה אצטית ואלדול. אלו כוללים:
פטנט ארצות הברית 1081959 על שיטה לזירוז ייצור חומצה אצטית מאלדהידים בחמצון
פטנט ארצות הברית 1234156 על שיטה לייצור אלדול מאצטאלדהיד
פטנט ארצות הברית 1437139 על שיטה לייצור אלדול מאצטאלדהיד
פטנט קנדי 228438 על שיטה לייצור Butyl aldehyde ובוטנול מ-Crotonaldehyde ומימן
חלק מעבודתו המדעית נגעה לזרז הכספית. פטנטים שהגיש בתחום זה כוללים:
פטנט ארצות הברית 1185499 על שיטה לחידוש זרז כספית לאפשר המשך שימוש בו
פטנט ארצות הברית 1431301 על שיטה להארכת חיי זרז כספית (יחד עם פאול ברגה)
פטנט ארצות הברית 1477951 על שיטה להארכת חיי זרז כספית
הערות שוליים

↑  Encyclopedic Dictionary of Named Processes in Chemical Technology, עמוד 143
1 2 3  מרדכי בלאט, נתן גרינשטיין ז"ל, הַבֹּקֶר, 3 בפברואר 1944
↑  נתן גרינשטיין ז"ל, משמר, 3 בינואר 1944
1 2  Vanadium Catalysts in Acetic Acid Manufacture, Vancoram Review, 2 : 90-91 (1931)
↑  פטנט ארצות הברית 1044169, תאריך הגשה: 23 בינואר 1911, אתר גוגל פטנטים
1 2  הערך נתן גרינשטיין באנציקלופדיה יודאיקה
1 2  Jewish Inventive Genius, שיקגו סנטינל, 30 בינואר 1920
↑  פטנט צרפתי FR473158, תאריך בכורה 24 ביוני 2013
פטנט ארצות הברית 1174250, הוגש 4 ביוני 1914, אתר גוגל פטנטים
↑  J. H. Vogel, Armin Schulze-Altenburg, Carbid und Acetylen: Als Ausgangsmaterial für Produkte der Chemischen Industrie, Leipzig, 1924, עמוד 98
↑  Nathan Grünstein, Acetaldehyd und Essigsäure aus Acetylen, Angewandte Chemie, Volume 32, Issue 84, 21 October 1919, pages 335-336
1 2  נתן גרינשטיין ז"ל, הצופה, 6 בינואר 1944
↑  בין האורחים, דואר היום, 1 באפריל 1925
↑  בין הבאים, דבר, 5 במרץ 1934
↑  פטנט ארצות הברית 2,167,238, תאריך בכורה: 16 במרץ 1936, אתר גוגל פטנטים
↑  פטנט צרפתי 824668
↑  הודעה על פטנטים שפקעו, תוספת 5 לעיתון הרשמי 1549, אוגוסט 1944, עמ' 45
מודעה, תוספת מס׳ 3 לעיתון הרשמי גיליון 1328, מיום 6 באפריל 1944, עמ' 17
↑  אוסף נתן גרינשטיין ז"ל לספרית התכניון, דבר, 21 בדצמבר 1944
↑  פטנט ארצות הברית 1081959, הוגש 7 במרץ 1912, אתר גוגל פטנטים
↑  פטנט ארצות הברית 1234156, הוגש 13 בדצמבר 1916, אתר גוגל פטנטים
↑  פטנט ארצות הברית 1437139, הוגש 14 במרץ 1921 (הוגש לראשונה בשווייץ במרץ 1919), אתר גוגל פטנטים
↑  פטנט קנדי 228438, 30 בינואר 1923, אתר espacenet
↑  פטנט ארצות הברית 1185499, הוגש 4 באוגוסט 1915, אתר גוגל פטנטים
↑  פטנט ארצות הברית 1431301, הוגש 21 במאי 1919, אתר גוגל פטנטים
↑  פטנט ארצות הברית 1477951, הוגש 16 במרץ 1920, אתר גוגל פטנטים
סטפן ססנון

סטפן ססנון (בצרפתית: Stéphane Sessègnon; נולד ב-1 ביוני 1984) הוא כדורגלן עבר בניני ששיחק בעמדת הקשר.
קריירת מועדונים > ראשית הקריירה

ססנון התחיל את הקריירה שלו בראקי דה ל'אטלנטיק מליגת העל הבנינית. אחרי עונה אחת בקבוצה הבוגרת, ססנון חתם בקרטיי הצרפתית. את הופעת הבכורה שלו במועדון ערך במשחק הפתיחה של העונה נגד סטאד ריימס בו הפסידה קרטיי 2-1. ב-14 בינואר 2005 הבקיע את שער הבכורה שלו במועדון בניצחון 0-3 נגד גואונון.
קריירת מועדונים > לה מאן

ב-19 במאי 2006 חתם בלה מאן ל-3 שנים מליגת העל. הוא ערך את הופעת הבכורה שלו בתיקו 2-2 נגד טרואה. ב-4 בנובמבר 2006 ספג כרטיס אדום במהלך המשחק נגד אוסר. שבועיים לאחר מכן, הבקיע את שער הבכורה שלו בלה מאן בתיקו 1-1 נגד סטאד רן.
קריירת מועדונים > פריז סן ז'רמן

בקיץ 2008 ססנון חתם בפריז סן-ז'רמן. ב-16 באוגוסט 2008 ערך את הופעת הבכורה שלו בקבוצה בניצחון 0-1 נגד בורדו. משחק לאחר מכן הבקיע את שער הבכורה שלו בקבוצה בתיקו 1-1 נגד סושו. בחודש דצמבר נבחר לשחקן החודש בליגה.
בקיץ 2009 ססנון עורר עניין בקרב קבוצות בפרמייר ליג, אך בסופו של דבר האריך את חוזהו בפריז. בעונת 2010/2011 ססנון התקשה לקבל דקות משחק, ובינואר 2011 עזב את המועדון.
ב-29 בינואר 2011 ססנון חתם בסנדרלנד ל-3 וחצי שנים תמורת 6 מיליון פאונד. ב-1 בפברואר ערך את הופעת הבכורה שלו בסנדרלנד במשחק הליגה נגד צ'לסי.
ב-8 בפברואר 2012 הבקיע את שער הניצחון בדקה ה-113 במשחק נגד ארסנל במסגרת הסיבוב הרביעי של גביע ה-FA. ב-4 במרץ 2012 הורחק במשחק הליגה נגד ניוקאסל יונייטד לאחר ששלח מרפק לעברו של צ'ייק טיוטה. בסיום עונת 2011/2012 ססנון נבחר לשחק העונה של סנדרלנד.
ב-30 באוגוסט 2012 ססנון חתם על חוזה חדש במועדון עד 2015.
קריירת מועדונים > וסט ברומיץ' אלביון

ב-2 בספטמבר 2013 ססנון חתם בוסט ברומיץ' אלביון תמורת 6 מיליון פאונד, ובכך הפך לשחקן היקר בתולדות המועדון. ב-21 בספטמבר הבקיע את שער הבכורה שלו במועדון בניצחון 0-3 נגד סנדרלנד, קבוצתו הקודמת. ב-15 במרץ 2014 הבקיע בניצחון 1-2 נגד סוונסי סיטי שהיה הניצחון הראשון שרשם פפה מל, מאמנו החדש.
קריירת מועדונים > מונפלייה

ב-26 בספטמבר 2016 ססנון חזר לצרפת כאשר חתם במונפלייה לשנתיים.
בקיץ 2022 הצטרף לגוקמנקוי.
ב-1 בספטמבר 2022 ססנון חתם בסירנס מליגת העל המלטזית.
קריירה בינלאומית

ססנון ערך את הופעת הבכורה שלו בנבחרת בנין ב-6 ביוני 2004 בהפסד 1-2 לקמרון במסגרת מוקדמות מונדיאל 2006. ססנון השתתף עם הנבחרת בגביע אפריקה לאומות בשנים 2008 ו-2010.
תארים

נבחרת העונה בליגה 1: 2008/2009
שחקן העונה של סנדרלנד: 2012
סרגיי לבדב

סרגיי לבדב עם ולדימיר פוטין, אפריל 2008
סרגיי ניקולביץ' לבדב (ברוסית: Серге́й Никола́евич Ле́бедев; נולד ב-9 באפריל 1948 בטשקנט, אוזבקיסטן) הוא איש מודיעין ופוליטיקאי רוסי שמכהן כמזכיר הכללי של ארגון חבר המדינות מאז 2007. כיהן בעבר כראש שירות הביון החיצוני של רוסיה בשנים 2000–2007.
ביוגרפיה

לבדב השלים את לימודיו בשלוחה של "המכון הפוליטכני של קייב" בצ'רניהיב בשנת 1970, ולאחר סיום לימודיו מונה למזכיר הקומסומול בצ'רניהיב. לבדב שירת בצבא בשנים 1971–1972, בהם גם עבד בוועדה המחוזית של הקומסומול.
הקריירה שלו במודיעין החלה ב-1975 עת הצטרף לק.ג.ב.. עוד באותה שנה הוכשר והחל בתפקידו במינהל הראשי הראשון (ביון חוץ). ב-1978 סיים בהצטיינות את "האקדמיה הדיפלומטית של המשרד לענייני חוץ של ברית המועצות". בשנים 1998–2000 שימש כנציג הרשמי של הסו"ר בארצות הברית (איש הקשר למודיעין האמריקני).
מונה לראש הסו"ר במאי 2000, זמן קצר לאחר השבעתו של ולדימיר פוטין כנשיא רוסיה (גם סגנו הראשון ולדימיר זאוורשינסקי שמונה באותו זמן הכיר את פוטין בתקופת השרות). לפי דיווחים, מונה לתפקיד כיוון שפוטין "רצה ראש מודיעין שהוא מכיר היטב וסומך עליו". בנוסף, פורסם שפוטין ולבדב נפגשו במהלך שירותם במזרח גרמניה (כסוכני ק.ג.ב.).
באוקטובר 2007 סיים לבדב את תפקידו כראש הסו"ר ונבחר לכהן כמזכיר הכללי של חבר המדינות. בשנת 2012 הוחלט להאריך את כהונתו עד ל-31 בדצמבר 2016, ובספטמבר 2016 הוחלט להאריך את כהונתו בשנה נוספת, עד ל-31 בדצמבר 2017.
לבדב דובר גרמנית ואנגלית. הוא נשוי ולו שני בנים.
הערות שוליים

↑  ציון נקודות חשובות בחייו בעמודו באתר חבר המדינות
↑  כתבה בנושא (באנגלית) (ארכיון)
↑  כתבה קצרה על בחירתו לתפקיד (ברוסית)
| 0 | 1 | 2 |
| --- | --- | --- |
| הקודם: ויאצ'סלב טרובניקוב | מנהל שירות הביון החיצוני של רוסיה   20 במאי 2000 - 5 באוקטובר 2007 | הבא: מיכאיל פרדקוב |
| --- | --- |
בקרת זהויות :  GND: 132399245  ISNI: 0000 0004 4081 7947  LCCN: n2014075318  SUDOC: 118643770  VIAF: 195085132   WorldCat (עם VIAF): 195085132
סערה (שיר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
סערה הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-9 בפברואר 2015, כסינגל הראשון מתוך אלבומו השלישי של גושן, דברי איתי יותר, על ידי חברת התקליטים טדי הפקות.
רקע וכתיבה

השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום.
בסמוך לצאתו כסינגל, עלה השיר לרשת הזרמת המדיה ספוטיפיי.
הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ארבעה כוכבי זהב וחצי מתוך חמישה.
וידאו קליפ

טרם פורסם הווידאו קליפ המלא של השיר. העלה גושן לערוץ היוטיוב שלו את האודיו הרשמי של השיר אשר מציג בתוכו את עטיפת הסינגל.
נכון לפברואר 2020, מונה הצפיות של הקליפ עומד על כ-2 מיליון צפיות.
מיקומי שיא

|   ‏‏‏  מצעדים שבועיים (2015)> מדינה |   ‏‏‏  מצעדים שבועיים (2015)> מצעד |   ‏‏‏  מצעדים שבועיים (2015)> מיקום שיא |   ‏‏‏  מצעדים שבועיים (2015)>  |
| --- | --- | --- | --- |
|  ישראל | מדיה פורסט ישראל | 5 |  |
|  ישראל | המצעד הרשמי של גלגלצ | 2 |  |
|  ישראל | רשת ג' | 2 |  |
הערות שוליים

↑  Saara, נבדק ב-2020-02-19
↑  נתן גושן - סערה, סינגלים חדשים, שירים חדשים, גלעד שמואלי, מוסיקה ישראלית, שירים ישראלים, ביקורת מוסיקה, באתר יוסמיוסיק, ‏2015-02-09
1 2  Nathan Goshen נתן גושן - סערה, באתר YouTube
↑  המצעד השבועי של מדיה פורסט, באתר מדיה פורסט, ‏15–21 בפברואר 2015
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
עודד שלום

אין תמונה חופשית
עודד שלום (נולד בשנת 1971) הוא עיתונאי וסופר ישראלי.
ביוגרפיה

שלום הוא יליד 1971, נולד וגדל בבת ים.
את דרכו העיתונאית החל ב-1993 במקומון "חולון בת ים" של ידיעות תקשורת, ממנו עבר לעיתון "תל אביב".
בשנת 1996 עבר לעיתון "העיר", שם סיקר את תחום הפלילים.
היה יוצר משותף של הסרט התיעודי "הכנופיה שלא הייתה" על "כנופיית מע"צ", ששודר בערוץ 1 בשנת 1997.
מאז שנת 2000, שלום כותב במוסף לשבת של "ידיעות אחרונות". הוא כותב בתחומים חברתיים ופוליטיים. שלום סיקר במדורים מיוחדים את תוכנית ההתנתקות ומערכות בחירות בישראל. באפריל 2022 שלום טען במאמר דעה בידיעות אחרונות כי "גם השנה החל חודש הרמדאן בעימותים בשעות הערב בשער שכם, אבל נדמה שההפגנות שם נרגעו. זה קרה בגלל התגובה המידתית של השוטרים". שלום הוסיף והסביר כי "גם בהר הבית נפרסה המשטרה בכוחות מתוגברים והצליחה להשתלט מהר על ההתפרצות האלימה של מאות הצעירים שהתבצרו במקום".
שלום חיבר את סדרת המתח הבלשית לילדים "המערכת" הכוללת שלושה ספרים: הספר הראשון בסדרה שנקרא "המערכת בעקבות מפצחי הכספות" יצא ב-2011 והפך לרב מכר. הספר השני בסדרה שנקרא "המערכת נסחפים בזרם" יצא ב-2012, ונבחר על ידי משרד החינוך למצעד הספרים של שנת 2013.  הספר השלישי בסדרה נקרא "המערכת בעקבות שוד האמנות הגדול" יצא ב-2014.
שלום נשוי ואב לשתיים.
| --- | --- |
בקרת זהויות :  NLI: 987007314068905171  LCCN: n2013001606  VIAF: 295285185   WorldCat (עם VIAF): 295285185 
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
נמל התעופה הבין-לאומי דנוור

נמל התעופה הבין-לאומי דנוור (באנגלית: Denver International Airport) הוא נמל תעופה הממוקם בקרבת העיר דנוור במדינת קולורדו שבארצות הברית. הוא נמל התעופה הגדול בארצות הברית מבחינת שטחו (136 קילומטרים מרובעים), והוא השלישי בגודלו בעולם בשטחו. אחד ממסלוליו הוא המסלול הארוך ביותר (4,877 מטר) בשימוש ציבורי בארצות הברית.
בשנת 2009 היה נמל התעופה מדורג עשירי בעולם מבחינת מספר הנוסעים שעברו דרכו (50 מיליון), ובמקום הרביעי בעולם מבחינת מספר תנועות המטוסים (606 אלף).
הקמת הנמל

נמל התעופה הוקם על מנת להחליף את נמל התעופה הקודם של דנוור, נמל סטייפלטון, שסבל ממגבלות הפעלה רבות ומחוסר אפשרות להרחבה. הוא ממוקם בפרברים הצפון-מזרחיים של דנוור, כ-40 קילומטר ממרכזה. האתר להקמתו, המרוחק יחסית מן העיר, נבחר על מנת למנוע מטרדי רעש, להשיג שטח מספיק לסלילת מסלולי טיסה ולאפשר עתודת שטח להרחבת הנמל בעתיד לפי צורכי התחבורה.
הקמת הנמל החלה בספטמבר 1989. הוא היה אמור להיפתח באוקטובר 1993, אך בעיות ואירועים שונים (כולל כישלון מערכת הובלת מטען הנוסעים שהותקנה בו (ראו להלן)) הביאו לדחיית הפעלת הנמל עד ל-28 בפברואר 1995. בהקמתו השתתפו 11 אלף עובדים ועלותה הייתה 4.8 מיליארד דולר (כמעט 2 מיליארד יותר מתקציב ההקמה המתוכנן).
מבנה הנמל

בנייני השירות לנוסע בנמל – טרמינל ג'פסן ושלושה בנייני מסופים (A, B, C) – מקובצים כולם במרכז שטחו ובמקביל זה לזה. ששת מסלולי הטיסה (ארבעה בכיוון צפון-דרום, שניים בכיוון מזרח-מערב) פרוסים סביבם במרווח וללא כל הצטלבויות ביניהם. מבנה הנמל מאפשר להוסיף לו בעתיד עד שישה מסלולים נוספים. המסלול הארוך בנמל (16R/34L, ‏4,877 מטר) מאפשר גם למטוסי נוסעים כבדים ועמוסים - כולל האיירבוס A380 - להמריא מן הנמל למרות הגובה הניכר שלו (1,655 מטרים מעל פני הים).
מבנה בנייני השירות לנוסע נקבע בהשראת מבנהו של נמל התעופה של אטלנטה. עם זאת, המרווח בין הבניינים הוא גדול יותר מזה שבאטלנטה (כ-500 מטר בין מסופים A ו-B, כ-450 מטר בין מסוף B ו-C). בשל כך יכולים מטוסים המגיעים לשער או עוזבים אותו לנסוע על המסלולים מבלי שיצטרכו להמתין לסיום תנועתו המקבילה של מטוס בעמדת חניה במסוף שממולם.
בשלושת בנייני המסוף קיימים 136 שערי עלייה למטוס ובהם גשרי עלייה. הבניינים נבנו במרחק מספיק ממסלולי ההסעה על מנת לאפשר את הארכתם בעתיד (מסוף B הוא כיום ארוך יותר משני המסופים האחרים). לאחר שתמוצה אפשרות ההארכה שלהם ניתן יהיה להקים בנמל עד שני בנייני מסוף נוספים (D ו-E) מצפון לבנייני המסוף הקיימים.
טרמינל ג'פסן, השער היבשתי לנמל, נקרא על שמו של חלוץ הבטיחות בתעופה אלרוי ג'פסן (Elrey Jeppesen). הוא ידוע בשל עיצוב גגו – כיפות לבנות מפיברגלס דק, הנתמכות בתרנים ובמיתרי מתכת, שנועדו לייצג את הפסגות המושלגות של הרי הרוקי הסמוכים לדנוור. משני צידיו נבנו חניונים רחבי ידיים למכוניות. בטרמינל נערך הבידוק לקראת טיסה של נוסעים יוצאים, בטרם יורשו להמשיך אל בנייני המסוף.
המעבר מן הטרמינל נעשה באמצעות גשר להולכי רגל המוביל ממנו למסוף A או באמצעות רכבת הנוסעת בין הטרמינל והמסופים מתחת למפלס המסלולים (בין מסופים B ו-C אין מעבר של הולכי רגל אלא רק של רכבת). גשר הולכי הרגל הוא כה גבוה מעל פני הקרקע עד כי מטוסים הנמצאים בהסעה יכולים לחלוף מתחתיו.
כל הטיסות הבינלאומיות שעל נוסעיהן לעבור בדיקת ביקורת גבולות ומכס בנמל מגיעות למסוף A. שמונה שערים במסוף זה משמשים לצורכי הטיסות הבינלאומיות. מבנה שערים אלו גם יאפשר בעתיד עלייה למטוס בשני מפלסים – אפשרות הדרושה לצורך מתן שירות בנמל למטוסי איירבוס A380.
במהלך בניית הנמל תוכנן להתקין בו מערכת להובלת מטען הנוסעים אשר תהיה משותפת לכל בנייני השירות לנוסע (טרמינל ומסופים). מערכת זו התגלתה ככישלון. היא הייתה נגועה בבעיות קשות שהצריכו חודשים של תיקונים ושינויים, שהעלו את עלות הקמתה במיליון דולר ליום (בנוסף לעלות המקורית של 186 מיליון דולר). היא הביאה לדחיית תחילת הפעלתו של נמל התעופה ב-15 חדשים ובמקומה הותקנו לבסוף מערכות נפרדות לכל אחד מן הבניינים.
ב-2008 הותקנה בנמל מערכת אנרגיה סולארית המכילה 9,200 לוחות ופרוסה על שטח של 30 אלף מטרים מרובעים. היא מייצרת 3.5 מגוואט חשמל בשנה – מחצית תצרוכת החשמל של הרכבות המובילות נוסעים בין בנייני הנמל.
בנין טרמינל נוסף מתוכנן להיבנות מדרום לטרמינל ג'פסן ובסמוך אליו. השלמתו מתוכננת ל-2016. הוא יכיל גם מלון ותחנת רכבת, אשר תחבר את הנמל למרכז העיר דנוור (בנוסף לקווי האוטובוסים המשרתים כיום את הנמל). האדריכל שנבחר לתכנן פרויקט הרחבה זה הוא סנטיאגו קלטראווה.
כאשר יורחבו מתקני הנמל עד למקסימום האפשרי הוא יוכל לשרת 110 מיליון נוסעים בשנה.
הנמל מופעל על ידי עיריית דנוור ומחוז דנוור.
תנועת מטוסים ונוסעים בנמל

נמל התעופה של דנוור היה באופן מסורתי מן היותר עמוסים בארצות הברית עקב מיקומו במרכז שטחה. הנמל הוא בסיס הפעולה המרכזי (Airline hub) השני בגודלו של חברת יונייטד איירליינס (אחרי נמל התעופה אוהייר בשיקגו) וכן של חברות תעופה נוספות. הוא אחד מנמלי המוקד (Focus City) של חברת סאות'ווסט איירליינס.
יעדי הטיסה הפנים-ארציים הפופולריים ביותר מן השדה (2010-2011) היו לוס אנג'לס (981 אלף נוסעים), פיניקס, אריזונה (937 אלף) ולאס וגאס (889 אלף). יעדי הטיסה הבינלאומיים הפופולריים ביותר (2009-2010) היו לונדון (357 אלף נוסעים), קנקון, מקסיקו (218 אלף) וטורונטו (207 אלף).
| שנה | נוסעים | שנה | נוסעים | שנה | נוסעים |
| --- | --- | --- | --- | --- | --- |
|  |  | 2010 | 51,985,038 | 2000 | 38,751,687 |
|  |  | 2009 | 50,167,485 | 1999 | 38,034,017 |
|  |  | 2008 | 51,245,334 | 1998 | 36,831,400 |
|  |  | 2007 | 49,863,352 | 1997 | 34,969,837 |
|  |  | 2006 | 47,326,506 | 1996 | 32,296,174 |
| 2015 | 54,014,502 | 2005 | 43,387,369 |  |  |
| 2014 | 53,472,514 | 2004 | 42,275,913 |  |  |
| 2013 | 52,556,359 | 2003 | 37,505,267 |  |  |
| 2012 | 53,156,278 | 2002 | 35,652,084 |  |  |
| 2011 | 52,849,132 | 2001 | 36,092,806 |  |  |
גג טרמינל ג'פסן
טרמינל ג'פסן במבט פנים
הגשר מטרמינל ג'פסן למסוף A
מבט עילי על תחנת הרכבת הפנימית במסוף C
הערות שוליים

↑  נמלי התעופה הגדולים בעולם הם נמל התעופה הבינלאומי המלך פהד בערב הסעודית ונמל התעופה מונטריאול מירבל.
↑  37 שערים במסוף A, ‏77 שערים במסוף B, ‏22 שערים במסוף C.
| --- | --- |
בקרת זהויות :  LCCN: no95030430  VIAF: 130483803   WorldCat (עם VIAF): 130483803
סטפן סאביץ'

סטפן סאביץ' (במונטנגרית: Стефан Савић; נולד ב-8 בינואר 1991 במויקובאץ שביוגוסלביה) הוא כדורגלן מונטנגרי המשחק בעמדת הבלם בקבוצת טרבזונספור מהטורקית ובנבחרת מונטנגרו.
קריירת מועדונים > בורצ'ה

סאביץ' החל את הקריירה המקצוענית שלו בבורצ'ה בעונת 2008/2009, הוא ערך 2 הופעות ליגה בעונה זו, בה העפילה הקבוצה לליגת העל הסרבית. בעונת 2009/2010 ערך סאביץ' 21 הופעות ליגה, בהן הבקיע שער אחד. הוא החל את עונת 2010/2011 במועדון, וערך בה 3 הופעות ליגה.
קריירת מועדונים > פרטיזן בלגרד

ב-29 באוגוסט 2010 פורסם כי סאביץ' חתם בפרטיזן בלגרד על חוזה ל-4 שנים וילבש את חולצה מספר 15. ב-11 בספטמבר ערך סאביץ' את הופעת הבכורה שלו במועדון, כששיחק 90 דקות בניצחון 0–3 על ראד בלגרד. ב-15 בספטמבר ערך סאביץ' את הופעת הבכורה שלו בליגת האלופות, כששיחק 90 דקות בהפסד 0–1 לשחטאר דונצק במסגרת שלב הבתים של עונת 2010/2011. ב-6 במאי 2011 הבקיע סאביץ' את שער הבכורה שלו במועדון, שער בדקה ה-33 בניצחון 0–4 על קבוצתו הקודמת, בורצ'ה, במסגרת המחזור ה-26 בליגה. ב-11 במאי שיחק סאביץ' בגמר הגביע הסרבי בניצחון על וויבודינה נובי סאד. סאביץ' ערך 20 הופעות ליגה והבקיע שער אחד בעונת 2010/2011, בה זכתה פרטיזן בלגרד באליפות סרביה.
קריירת מועדונים > מנצ'סטר סיטי

ב-6 ביולי 2011 חתם סאביץ' במנצ'סטר סיטי מהפרמייר ליג על חוזה ל-4 שנים. ב-15 באוגוסט ערך סאביץ' את הופעת הבכורה שלו במועדון, כשנכנס כמחליף בדקה ה-74 בניצחון 0–4 על סוונסי סיטי במסגרת המחזור הראשון בליגה. ב-1 באוקטובר הבקיע סאביץ' את שער הבכורה שלו במועדון, שער בדקה ה-87 בניצחון 0–4 על בלקברן רוברס במסגרת המחזור השביעי בליגה. סאביץ' ערך 11 הופעות ליגה במועדון, בהן הבקיע שער אחד. הוא זכה עם מנצ'סטר סיטי באליפות אנגליה לעונת 2011/2012. סאביץ' שיחק גם במשחק מגן הקהילה לשנת 2012, בו ניצחה מנצ'סטר סיטי את צ'לסי בתוצאה 2–3.
קריירת מועדונים > פיורנטינה

ב-31 באוגוסט 2012 חתם סאביץ' בפיורנטינה מהסרייה א', כשמטייה נסטאסיץ' עושה את הדרך ההפוכה. ב-7 באוקטובר ערך סאביץ' את הופעת הבכורה שלו במועדון, כששיחק 90 דקות בניצחון 0–1 על בולוניה 1909 במסגרת המחזור השביעי בליגה. ב-2 בדצמבר הבקיע סאביץ' את שעריו הראשונים במועדון, צמד שערים בתיקו 2-2 נגד סמפדוריה במסגרת המחזור ה-15 בליגה. סאביץ' סיים את עונת 2012/2013 עם 26 הופעות ליגה ו-2 שערים, כשהוא עוזר לפיורנטינה לסיים במקום הרביעי, המזכה במקום בליגה האירופית.
סאביץ' המשיך להוות שחקן מפתח בהגנה של פיורנטינה גם בעונת 2013/2014, כשהוא עורך 31 הופעות ליגה בעונה נוספת בה מסיימת פיורנטינה במקום הרביעי בליגה. הוא אף ערך 6 הופעות בליגה האירופית לעונת 2013/2014, עד להדחתה של פיורנטינה על ידי יובנטוס בשלב שמינית הגמר.
בעונת 2014/2015 ערך סאביץ' 29 הופעות ליגה והבקיע שני שערים, כשהוא עוזר לפיורנטינה לסיים במקום הרביעי בליגה. ב-6 בינואר 2015 הורחק סאביץ' לראשונה בקריירה, כשקיבל כרטיס אדום ישיר בדקה ה-86 בהפסד 0–1 לפארמה במסגרת המחזור ה-17 בליגה. בנוסף היה סאביץ' חלק בלתי נפרד מהגעתה של פיורנטינה לשלב חצי הגמר בליגה האירופית לעונת 2014/2015, בו הודחה פיורנטינה בשלב חצי הגמר על ידי סביליה.
קריירת מועדונים > אתלטיקו מדריד

ב-20 ביולי 2015 חתם סאביץ' על חוזה ל-5 שנים באתלטיקו מדריד מליגת העל הספרדית, כאשר הקשר מריו סוארס עושה את הדרך ההפוכה. ב-22 בספטמבר ערך סאביץ' את הופעת הבכורה שלו במועדון, כששיחק 90 דקות בניצחון 0–2 על חטאפה במסגרת המחזור החמישי בליגה. הוא ערך 12 הופעות ליגה בעונת 2015/2016. סאביץ' היה שחקן חשוב בהגעתה של אתלטיקו מדריד לגמר ליגת האלופות 2016, בו הפסידה אתלטיקו מדריד לריאל מדריד, יריבתה העירונית, בדו-קרב בעיטות עונשין. הוא היה לשחקן המונטנגרי הראשון בגמר ליגת האלופות מזה 18 שנים.
קריירת מועדונים > קריירה בנבחרת

ב-11 באוגוסט 2010 ערך סאביץ' את הופעת הבכורה שלו בנבחרת מונטנגרו, כשנכנס כמחליף בדקה ה-75 בניצחון 0–2 על נבחרת צפון אירלנד במשחק ידידות. ב-10 באוגוסט 2011 הבקיע סאביץ' את שעריו הראשונים בנבחרת, צמד שערים בהפסד 2–3 לנבחרת אלבניה במשחק ידידות. ב-8 בספטמבר 2015 הבקיע סאביץ' את שערו השלישי בנבחרת, שער בדקה ה-9 בניצחון 0–2 על נבחרת מולדובה במסגרת מוקדמות יורו 2016.